#### Številka: 03216-6/2013-3

Datum: 1. 7. 2013

**ZAPISNIK**

23. redne seje Odbora za urejanje prostora in urbanizem, ki je bila v ponedeljek 1. 7. 2013 s pričetkom ob 18.00 uri, v Klubu 15, Mestne hiše, Mestni trg 1, Ljubljana.

NAVZOČI ČLANI:

Predsednik prof. Janez Koželj, podpredsednik Mirko Brnič Jager, ostali člani, Gregor Istenič, mag. Maja Simoneti mag. Blaž Lokar in tajnik odbora Jan Skoberne.

NAVZOČNOST OPRAVIČILA:

Člana Bojan Albreht in Sašo Rink.

NAVZOČI OSTALI VABLJENI:

Za vodjo Oddelka za urejanje prostora mag. Mirana Gajška Alenka Pavlin in sodelavci Barbara Jovan, Tomaž Levičar, Neža Dolinar, iz Oddelka za varstvo okolja Helena Regina za vodjo Natašo Jazbinšek Sršen, iz Oddelka za ravnanje z nepremičninami vodja Simona Remih in Katja Osolin, in predstavniki izdelovalcev urbanističnih rešitev za Rog Jaka Bežan iz Mx, za Parmovo Jadranka Grmek iz Genius loci, za Litostroj MariaZlobec Vukšinčić iz City studio.

Na zasedanju je sklepčnost zagotovilo, na začetku 4 člani, 5 članov.

Gradiva: k 2. in 3. tč. so člani odbora svetniki prejeli s sklicem 27. seje MS MOL, gradivo je dosegljivo tudi v elektronski obliki na spletnem naslovu:

- <http://www.ljubljana.si/si/mol/mestni-svet/seje/2010-2014/82917/detail.html>,

- <http://www.ljubljana.si/si/mol/mestni-svet/odbori-mestnega-sveta/odbor-za-urejanje-prostora-in-urbanizem/>.

Predsednik odbora, podžupan prof. Janez Koželj, je sejo vodil in dal v razpravo predlagan dnevni red. Ker ni bilo razprave, je bil dan na glasovanje

**PREDLOG SKLEPA:**

**Odbor sprejme dnevni red 23. seje Odbora za urejanje prostora in urbanizem.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep **je bil** sprejet.

**SPREJETI DNEVNI RED:**

1. Potrditev zapisnika 22. redne seje odbora
2. Obravnava gradiva kot pristojnega delovnega telesa mestnega sveta za 27. sejo MS MOL sklicana za 8. julij 2013:

-7. Dopolnjeni osnutek Odloka o občinskem podrobnem prostorskem načrtu 322 Parmova-

muzej za del enote urejanja prostora BE-546

-8. Dopolnjeni osnutek Odloka o spremembah in dopolnitvah Odloka o občinskem

podrobnem prostorskem načrtu za del območja urejanja CI 5/6 Rog

-10.a) Predlog Odloka o spremembah in dopolnitvah Odloka o zazidalnem načrtu za območje

urejanja ŠP 2/1 Litostroj – južni del in območja urejanja ŠR 2/1 Stadion

b) Predlog Odloka o programu opremljanja stavbnih zemljišč za gradnjo na območju

urejanja ŠP 2/1 Litostroj – južni del in del območja urejanja ŠR 2/1 Stadion s predlogom

za hitri postopek

1. Seznanitev s Predlogom Odloka o rebalansu proračuna Mestne občine Ljubljana za leto 2013 v delih iz pristojnosti odbora
2. Pobude in vprašanja

**AD 1**

**POTRDITEV ZAPISNIKA 23. REDNE SEJE ODBORA**

Predsednik odbora je ugotovil, da člani nimajo pripomb na zapisnik, zato je dal na glasovanje

**PREDLOG SKLEPA:**

**Odbor za urejanje prostora in urbanizem potrdi zapisnik 23. redne seje odbora.**

Navzoči sobili 4 člani.

Za so glasovali 4 člani. Proti ni glasoval nihče.

Sklep **je bil** sprejet.

**AD 2**

OBRAVNAVA GRADIVA KOT PRISTOJNEGA DELOVNEGA TELESA MESTNEGA SVETA ZA 27. SEJO MS MOL SKLICANA ZA 8. JULIJ 2013:

* **k točki 7**

**Dopolnjeni osnutek Odloka o občinskem podrobnem prostorskem načrtu 322 Parmova- muzej za del enote urejanja prostora BE-546**

Odboru je gradivo predstavila sodelavka OUP Neža Dolinar za prostorski del, za odmero komunalnega prispevka pa sodelavka ORN Katja Osolin.

V razpravi so člani pojasnili svoja stališča. Mag. Blaž Lokar je posredoval pisne pripombe, podpredsednik Mirko Brnič Jager je predlagal umik točke z dnevnega reda, ker je potrebno predvideti tudi rušitev tistih objektov za zagotovitev podaljška Einspilerjeve ulice. Poročevalka Alenka Pavlin je odgovorila, da bodo besedilo odloka dopolnili, Maja Simoneti je prav tako pripomnila, da se dikcijo besedila drži na nivoju, da se o otroških igriščih jasno opredeli za koga so predvideni ipd. V razpravi je dala pojasnila za Jadranka Grmek iz Genius loci.

Po zaključeni razpravi je odbor glasoval in sprejel

**SKLEP:**

**Odbor za urejanje prostora in urbanizem podpira sprejem Dopolnjenega osnutka Odloka o občinskem podrobnem prostorskem načrtu 322 Parmova- muzej za del enote urejanja prostora BE-546 skupaj s pripombami članov odbora iz razprave.**

**PRIPOMBE ČLANOV ODBORA:**

1 - Uredi se dvignjeno cestišče v prostorski enoti C1 od prehoda za pešce preko Ulice

bratov Židan pri Parmovi ulici do vključno z dvignjenim prehodom za križiščem z Borutovo

ulico. S tem ukrepom se umirja motorni promet, ki vstopa v novo sosesko iz Parmove ulice.

2 - Uredi se dvignjen prehod za pešce preko Ulice Bežigrad pri Parmovi ulici v enoti C5.

S tem ukrepom se umirja motorni promet, ki vstopa v novo sosesko iz Parmove ulice.

3 - Uvoze in križanja preko hodnikov v enoti C1 in C5 je treba urediti s klančinami tako,

da ostane hodnik na enaki višini (poglobljeni robnik, ki posega maksimalno 30 cm v

širino hodnika)

4 - OPPN se nahaja v parkirni coni 2 in tako veljajo za novogradnje v parkirni coni 2

zmanjšani parkirni normativi. To v odloku ni zapisano, potrebno je dodati naslednje besedilo:

»V parkirni coni 2 je treba na parceli, namenjeni gradnji objekta, zgraditi najmanj 50% s tem odlokom predpisanih PM za motorni promet, razen za objekte iz točke 1 preglednice 11 tega člena, za katere je treba zgraditi najmanj 70% predpisanih PM za motorni promet, vendar za 11100 Enostanovanjske stavbe, 11210 Dvostanovanjske stavbe in 11221 Tri-in večstanovanjske stavbe ne manj kot 1 PM/stanovanje.«. Navedeni popravki izhajajo iz Prometne politike MOL.

5 - OPPN naj opredeli tudi pogoje z vplivi preko meje območja urejanja na zemljiščih kjer se načrtuje možno križišče s Parmovo ulico v podaljšku dovozne ceste Zdravstvene klinike Iatros. Prouči naj se potrebnost novega križišča, ker je treba upoštevati delne rušitve dela obstoječe stavbe Parmove ulice 51 g.

6 – V 9.členu naj se, glede urejanja zelenih površin v bivalnem okolju, popravi besedila tako, da bodo dikcije bolj razumljive, kratke in da bo zagotovljeno strokovno vrednotenje dreves, kot ga bo določila pristojna strokovna služba Mestne uprave Mestne občine Ljubljana.

7 – V 9.členu naj se, glede zagotavljanja otroških igrišč, dopolni rešitve in besedila odloka tako, da bodo zagotovljeni pogoji za igro vseh otrok.

8. - Cesta ob železnici ni predvidena v OPN in ne more biti sestavina OPPN.

9. - Cesta ob železnici je na obravnavanem območju vrisana na parcelah, ki so v lasti Slovenskih železnic (SŽ).

10. – SŽ, so v svojih smernicah, z dne 24.10.2012, ki so sestavina dopolnjenega osnutka Odloka Parmova – muzej, nedvoumno zapisale: »Pripravljalca prostorskega akta opozarjamo, da niso dovoljeni nikakršni posegi v zemljišče – javno železniško infrastrukturo in v zemljišča v lasti SŽ d.o.o. s parc.št. 1438, 1439, in 1440, vse v k.o. Spodnja Šiška.«

**11. - Ministrstvo za infrastukturo in prostor, Direktorat za Infrastrukturo, v svojih smernicah, ki so sestavina dopolnjenega osnutka Odloka Parmova – muzej, med drugim nedvoumno sporočajo: »Poseg na zemljišča, ki so v lasti SŽ ni dovoljen« in izpostavlja navedene parcelne številke. Zakonitost postopkov in za ta primer uradno izdane smernice, ki so temeljni pogoj za pridobitev soglasij, je potrebno upoštevat.**

Sklep **je bil** sprejet s 3 glasovi **za** in 2 glasovoma **proti** od 5 navzočih.

Priloga: Grafična priloga k pripombam od 1-4;



* **k točki 8**

**Dopolnjeni osnutek Odloka o spremembah in dopolnitvah Odloka o občinskem podrobnem prostorskem načrtu za del območja urejanja CI 5/6 Rog**

Odboru je gradivo predstavila sodelavka OUP Barbara Jovan.

V razpravi so člani pojasnili svoja stališča. Mag. Blaž Lokar je posredoval pisne pripombe.

Po zaključeni razpravi je odbor glasoval in sprejel

**SKLEP:**

**1. Odbor za urejanje prostora in urbanizem podpira sprejem Dopolnjenega osnutka Odloka o**

**spremembah in dopolnitvah Odloka o občinskem podrobnem prostorskem načrtu za del območja urejanja CI 5/6 Rog skupaj s pripombo odbora iz razprave.**

**2. Odbor za urejanje prostora in urbanizem predlaga predlagatelju akta, županu Zoranu Jankoviću, da naj upošteva pripombo odbora že sedaj in jo vključi pri pripravah na projektih mestne uprave in čim preje zagotovi večjo varnost za pešce tega predela mesta.**

**PRIPOMBA ODBORA:**

**Uredi naj se dvignjeno križišče Rozmanove ulice s Petkovškovim nabrežjem, Vrazovim trgom in Šuštarjevim nabrežjem tako, da se že danes lahko zagotovi varen dostop do objektov Roga«. Sedanji prehod za pešce je nepregleden in nevaren, nov kulturni center Rog bo potreboval zelo varen dostop in uvoz iz glavne Rozmanove ulice. Ta zahteva izhaja iz Prometne politike MOL.**

Sklep **je bil** sprejet s 5 glasovi **za** in 0 glasovi **proti** od 5 navzočih.

Priloga: Grafična priloga k pripombam



* **k točki 10.a in 10.b**

**a) Predlog Odloka o spremembah in dopolnitvah Odloka o zazidalnem načrtu za območje urejanja ŠP 2/1 Litostroj – južni del in območja urejanja ŠR 2/1 Stadion**

**in**

**b) Predlog Odloka o programu opremljanja stavbnih zemljišč za gradnjo na območju urejanja ŠP 2/1 Litostroj – južni del in del območja urejanja ŠR 2/1 Stadion s predlogom za hitri postopek**

Odboru je gradivo predstavil sodelavec OUP Tomaž Levičar za prostorski del, za odmero komunalnega prispevka pa sodelavka ORN Katja Osolin.

V razpravi so člani pojasnili svoja stališča. V razpravi je sodelovala s pojasnili izdelovalca akta MariaZlobec Vukšinčić iz City studio .

Po zaključeni razpravi je odbor glasoval in sprejel

**SKLEPE:**

1. **Odbor za urejanje prostora in urbanizem podpira sprejem Predloga Odloka o spremembah in dopolnitvah Odloka o zazidalnem načrtu za območje urejanja ŠP 2/1 Litostroj – južni del in območja urejanja ŠR 2/1 Stadion.**

Sklep **je bil** sprejet s 5 glasovi **za** in 0 glasovi **proti** od 5 navzočih.

1. **Odbor za urejanje prostora in urbanizem podpira sprejem predloga, da se Odlok o programu opremljanja stavbnih zemljišč za gradnjo na območju urejanja ŠP 2/1 Litostroj – južni del in del območja urejanja ŠR 2/1 Stadion sprejme po hitrem postopku.**

Sklep **je bil** sprejet s 5 glasovi **za** in 0 glasovi **proti** od 5 navzočih.

1. **Odbor za urejanje prostora in urbanizem podpira sprejem Predloga Odloka o programu opremljanja stavbnih zemljišč za gradnjo na območju urejanja ŠP 2/1 Litostroj – južni del in del območja urejanja ŠR 2/1 Stadion.**

Sklep **je bil** sprejet s 5 glasovi **za** in 0 glasovi **proti** od 5 navzočih.

**AD 3**

SEZNANITEV S PREDLOGOM ODLOKA O REBALANSU PRORAČUNA MESTNE OBČINE LJUBLJANA ZA LETO 2013 V DELIH IZ PRISTOJNOSTI ODBORA

Člani odbora so se seznanili z gradivom, ki je bilo posredovano s sklicem seje odbora in so ga predstavili vabljeni predstavniki pristojnih oddelkov, Simona Remih, Alenka Pavlin.

Posebnih pripomb za zapisnik ni bilo izraženih.

**AD 4**

**POBUDE IN VPRAŠANJA**

Članica odbora, Maja Simoneti je posredovala pripombe na gradivo 27.seje mestnega sveta, k 9.točki dnevnega reda z naslovom Osnutka odloka o urejanju in oddaji zemljišč MOL za potrebe vrtičkarstva,so v prilogi zapisnika.

Na seji je bila navzoča sodelavka iz Oddelka za varstvo okolja Helena Regina, ki je že daljši čas aktivna na tej nalogi. Posebej je opozorila, da s tem odlokom rešujemo sistemsko gospodarjenje z vrtički in z njim ne predpisujemo kje so ti vrtički.

Člani odbora so v razpravi postavljali vprašanja na katera je odgovarjala. Posebnih pripomb odbor nima, je pa prepričan, da moramo za to področje imeti stalnega koordinatorja tega projekta.

S tem je bil izčrpan dnevni red 23. seje odbora, ki jo je zaključil predsednik ob 20.10 uri.

Zapisal

*Jan Skoberne Prof. Janez KOŽELJ*

Višji svetovalec I. Predsednik

Priloge: Pripombe članice odbora k 4.točki dn.reda.

**From:** Maja Simoneti [mailto:Maja.Simoneti@luz.si]   
**Sent:** Thursday, July 04, 2013 11:01 AM  
**To:** Jan Skoberne  
**Cc:** Janez Koželj; 'Blaz Lokar (blaz.lokar@gmail.com)'; ''Gregor Istenič' (gregor.istenic@gmail.com)'; Sašo Rink; 'mirko.brnic.jager@sds.si'; 'bojan.alberht@zlatarnacelje.si'  
**Subject:** OUP \_razno in izven: odlok o urejanju in oddaji vrtičkarstov

Pojasnilo pod točko razno

Obravnavo Osnutka odloka o urejanju in oddaji zemljišč MOL za potrebe vrtičkarstva sem na seji odbora predlagala, ker sem želela zbuditi pozornost mestnih svetnikov in podpreti prizadevanja strokovnih služb MOL, da se operativno odzovejo ns pričakovanja meščanov. Predvsem svetnike sem želela opozoriti na to, da so predlagane rešitve odloka le del sistema pogojev za izvajanje vrtičkrastva v MOL, ki pa bi moral z vsako novo rešitvijo postati samo **bistveno bolj operativen**. To pomeni, da mora področje te, trenutno za meščane izjemno pomembne dejavnosti, ki ima klasični značaj začasne rabe, urejati kar najmanj zapleten administrativni okvir. Samo tako lahko MOL kot tista, ki je prva v državi odmevno sprožila pomen urejanja te dejavnosti, zagotovi:

- da se dejavnost ne bo znova vrnila v nesprejemljive okvire,

- da bodo meščani zadovoljni,

- da bodo prostori za vrtičakrstvo dostopni čim več zainteresiranim in

- da bo mestni prostor še vedno dostojno urejen.

Trenutno so območja namenjena vrtičakrstvu določena v OPN MOL (kot trajna namenska raba, kot začasna na zemljiščih namenjenih gradnji, kot dopolnilna na zmeljiščih z drugo namensko rabo), izvajanje vrtičkarstva pa podpirata še Odlok o urejanju in oddaji vrtičkov v zakup (Uradni list, št. 28/2009) in Pravilnik za urejanje območij vrtičkov v MOL (Uradni list, št. 83/2009). Praksa kaže na dva problema: na nerealno načrtovanje in na neučinkovito podpiranje razvoja dejavnosti.

Z ozirom na pretekle izkušnje in tujo prakso je po moji presoji trentuno najbolj resen problem zamejevanje aktivnosti MOL na zemljišča v lasti MOL. Za »mestne« vrtičke tako veljajo določila OPN, Odloka in pravilnika, za vrtičke na zasebnih zemljiščih zgolj določila OPN.  V realnosti se vrtičkarstvo v mestu še vedno izvaja na številnih, zelo različnih lokacijah, predvsem pa tudi kot dopolnila in začasna raba v skladu z OPN in mimo njega, bolj in manj organizirano. Meščani pa si organizacije želijo in so pripravljeni spoštovati razumna pravila. Večina zemljišč, ki jih vrtičkarstvu namenja OPN je odmaknjena iz mesta. Preštevilni meščani zato že dolga leta vrtnarijo vsepovsod po mestu s tihim pristankom lastnikov zemljišč. Meščani pričakujejo, da bo MOL prispevala k urejanju pogojev za vrtnarjenje. Rešitev predstavlja lahko projektni pristop s katerim bi v doglednem, času dveh do treh let, na realni osnovi stanja v prostoru, lahko vzpostavili zgleden sistem koordinacije izvajnaja dajavnosti v mestu.

Predlagani odlok ima v zgornjem smislu predvsem eno slabost in to je, da predvideva, da sta za oddajo zemljišč odgovorna dva oddleka MOL. Kakorkoli pragmatično se to sliši ob argumentih s strani oddlekov in z vidika dela posameznih oddelkov, bi bilo z vidika konoslidacije operativne podpore izvajanju vrtičkarstva v MOL res dobro določiti le en odgovorni naslov. Ali drugače, predlog odloka predstavlja izboljšavo, je pa še vedno le administrativna, ne praktična rešitev in ne vzbuja zaupanja, da bodo nove reštive bistveno izboljšale pogoje za vrtičkarstvo v MOL.

Svetnikom zato predlagam, da reštive na tem področju budno spremljajo in se zavzamejo za to, da se  na ravni MOL zagotovi posluh za kar se da operativne, preproste in na prostorsko in družbeno realnost naravnane reštive v zvezi z vrtičakrstvom. OPN MOL naj zato razširi možnosti za izvajanje vrtičkarstva v mestu, MU pa vzpostavi mesto koordinatorja, ki bo v določenem obodbju zagotovil pregled na izvajanjem dejavnosti v mestu ne glede na lastništvom zemljišča ter prispeval k izboljšanju pogojev za vrtičkarstvo v mestu.

**Lep pozdrav, Maja Simoneti**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**